open-index/open-wikipedia-markdown huggingface dataset:
Η Κοιμωμένη του Χαλεπά

***Η''' '''Κοιμωμένη*** **του Χαλεπά** είναι γλυπτό του γνωστού Έλληνα γλύπτη, Γιαννούλη Χαλεπά, στη μορφή της Σοφίας Αφεντάκη. Φιλοτεχνήθηκε τη δεκαετία 1880 και τοποθετήθηκε στο Α' Νεκροταφείο Αθηνών. Το γλυπτό παρουσιάζει την Σοφία Αφεντάκη ξαπλωμένη, με στραμμένο το κεφάλι προς τα δεξιά, πάνω σε ένα μαξιλάρι και με το αριστερό της χέρι, κρατάει έναν σταυρό πάνω στο στήθος. Θεωρείται ένα από τα αριστουργήματα τέχνης ανάμεσα στα γλυπτά του Α' Νεκροταφείου Αθηνών, καθώς και ένα από τα πιο καθοριστικά έργα για τη φήμη του Χαλεπά.

## Σοφία Αφεντάκη
Η Σοφία Αφεντάκη γεννήθηκε στην Αθήνα το 1856 και καταγόταν από την Κίμωλο. Ο πατέρας της ήταν ο Κωνσταντίνος Αφεντάκης. Η ίδια απεβίωσε από φυματίωση στις 17 Δεκεμβρίου 1873. Ο θείος της, και ένας από τους Μεγάλους Ευεργέτες, Γεώργιος Οικονόμου Αφεντάκης, παρήγγειλε στον Γιαννούλη Χαλεπά να φιλοτεχνήσει ένα ταφικό μνημείο για την όμορφη κόρη. Το θλιβερό αυτό γεγονός του πρόωρου θανάτου της νεαρής Αφεντάκη, στάθηκε η αφορμή για την δημιουργία του τρίτου κατά σειρά αριστουργήματος του Χαλεπά και ίσως του πιο αναγνωρισμένου νεοελληνικού αγάλματος, αυτό της *«Kοιμωμένης του Χαλεπά»*.

## Το γλυπτό
Το άγαλμα «της κοιμωμένης» αναπαριστά την Σοφία Αφεντάκη σε λευκό μάρμαρο ξαπλωμένη ολόσωμη**,**  σε ένα ανάκλιντρο, επάνω σε τσαλακωμένα σεντόνια. Το κεφάλι της γέρνει απαλά στο πλούσια διακοσμημένο με κεντήματα μαξιλάρι κρατώντας έναν σταυρό στο ένα χέρι, ενώ το άλλο της χέρι πέφτει απαλά στα σεντόνια με το ένα της πόδι να είναι ελαφρά ανασηκωμένο. Ουσιαστικά, φιλοτεχνεί το ολόσωμο πορτραίτο μιας ζωντανής κοπέλας που έχει μόλις αποκοιμηθεί.

Το άγαλμα *«Η Κοιμωμένη του Χαλεπά»* παραμένει μέχρι και σήμερα στον τάφο της οικογένειας, στο Πρώτο Νεκροταφείο των Αθηνών.

## Παραπομπές


Κατηγορία:Αγάλματα στην Ελλάδα
Κατηγορία:Μαρμάρινα γλυπτά
Κατηγορία:Γλυπτά γυναικών
Κατηγορία:Υπαίθρια γλυπτά στην Ελλάδα
Μετα-Μορφωμένοι Πράκτορες

**Μετα-Μορφωμένοι Πράκτορες** (αγγλικά: **Spies in Disguise**) είναι αμερικανική κωμωδία κινουμένων σχεδίων με υπολογιστή παραγωγής 2019.

## Πλοκή
Ο υπερκατάσκοπος Λανς Στέρλινγκ και ο επιστήμονας Γουόλτερ Μπέκετ είναι σχεδόν αντίθετοι χαρακτήρες. Ο Λανς είναι χαρακτήρας ήπιων τόνων, γλυκός και ευγενής. Ο Γουόλτερ… δεν είναι. Αλλά αυτό που λείπει από τον Γουόλτερ στις κοινωνικές δεξιότητες το κερδίζει χάρη στην ευφυία και την εφευρετικότητά του, κατασκευάζοντας μοναδικά gadgets τα οποία χρησιμοποιεί ο Λανς στις επικές του αποστολές. Όταν όμως, τα γεγονότα παίρνουν μια αναπάντεχη τροπή, ο Γουόλτερ και ο Λανς ξαφνικά πρέπει να στηριχτούν μεταξύ τους για μια ακόμα φορά. Και αν αυτό το παράξενο ζευγάρι αδυνατεί να μάθει να δουλεύει σαν ομάδα, θα κινδυνέψει ολόκληρος ο κόσμος.

## Παραπομπές


## Εξωτερικοί σύνδεσμοι
* 
* 
* 
* 
* 
* 

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2019
Κατηγορία:Ταινίες παραγωγής Blue Sky Studios
Κατηγορία:Ταινίες κινουμένων σχεδίων της 20th Century Fox
Κατηγορία:Ταινίες παραγωγής 20th Century Fox
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων
Κατηγορία:Αμερικανικές εφηβικές κωμικές ταινίες
Κατηγορία:Ταινίες με μουσική σύνθεση Θίοντορ Σαπίρο
Κατηγορία:3D ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες κινουμένων σχεδίων του 2019
Kungssången

Το Τραγούδι του Βασιλιά (σουηδικά: Kungssången) είναι ο βασιλικός ύμνος της Σουηδίας. Είναι γνωστός και με την εναλλακτική ονομασία ***Ur svenska hjärtans djup en gång*** (ελληνικά: Μονομιάς από τα βάθη των σουηδικών καρδιών) στη πρώτη γραμμή του πρώτης στροφής. Το Τραγούδι του Βασιλιά παίζεται στην ημέρα των γενεθλίων του βασιλιά, στο ετήσιο άνοιγμα του σουηδικού κοινοβουλίου (Ρίκσνταγκ) και στη τελετή απονομής του Βραβείου Νόμπελ. Παρόλο που παίζεται σε διάφορες επίσημες περιστάσεις όπως οι παραπάνω, το τραγούδι δεν θεωρείται εθνικός ύμνος της Σουηδίας. Το *[[Du gamla, Du fria]]* είναι ο ντε φάκτο εθνικός ύμνος της Σουηδίας, αλλά δεν έχει αναγνωριστεί επίσημα.

Οι στίχοι γράφτηκαν από τον Καρλ Βίλελμ Άουγκουστ Στράντμπεργκ και η μουσική συντέθηκε για εκτέλεση από τετραμελή χορωδία από τον Ότο Λίντμπλαντ. Το *Kungssången* αντικατέστησε τον προηγούμενο βασιλικό ύμνο με τίτλο *Bevare Gud vår kung*. Ο προηγούμενος ύμνος είχε την ίδια μελωδία με τον βρετανικό βασιλικό ύμνο *[[God Save the Queen|Θεέ Σώσε τη Βασίλισσα]]*. Ο ύμνος παίχτηκε για πρώτη φορά στο Λουντ στις 5 Δεκεμβρίου 1844 σε μια τελετή που διοργάνωσε το πανεπιστήμιο της πόλης για να εορτάσει την ενθρόνιση του βασιλιά Όσκαρ Α΄. Ο ύμνος έγινε επίσημα βασιλικός ύμνος της Σουηδίας το 1893.

Σήμερα τραγουδιέται μόνο η πρώτη και η τρίτη στροφή. Αν ο βασιλιάς είναι παρών σε μια εκτέλεση του τραγουδιού, τραγουδιέται μόνο η πρώτη στροφή. Οι άλλες τρεις στροφές τραγουδιούνται πολύ σπάνια. 

## Δείτε επίσης

* Gustafs skål

## Παραπομπές

Κατηγορία:Εθνικά σύμβολα της Σουηδίας
Η Σοφία του Ιησού Χριστού

To ***Η Σοφία του Ιησού Χριστού*** είναι ένα από τα πολλά γνωστικά κείμενα από τους κώδικες της Ναγκ Χαμαντί, που ανακαλύφθηκαν στην Αίγυπτο το 1945. Το ίδιο το κοπτικό χειρόγραφο χρονολογείται στον 4ο αιώνα. Ωστόσο, συμπληρώνεται από μερικά κομμάτια στα ελληνικά που χρονολογούνται από τον 3ο αιώνα, υποδηλώνοντας μια παλαιότερη ημερομηνία. Το κείμενο έχει έντονες ομοιότητες με την Επιστολή του Ευγνώστου (), η οποία βρίσκεται επίσης στους κώδικες της Ναγκ Χαμαντί, αλλά με προσθήκη χριστιανικής διαμόρφωσης και επέκτασης.

## Ιστορικό
Η συζήτηση σχετικά με τη χρονολόγηση είναι κρίσιμη, καθώς ορισμένοι υποστηρίζουν ότι αντικατοπτρίζει τα «αληθινά, καταγεγραμμένα, λόγια» του Ιησού, κάτι που είναι δυνατό αν επρόκειτο το κείμενο να χρονολογηθεί από τον 1ο αιώνα. Άλλοι υποστηρίζουν ότι είναι, στην πραγματικότητα, πολύ αργότερα, και αποτελεί μια αναξιόπιστη δευτερεύουσα πηγή (στην καλύτερη περίπτωση εκ των υστέρων πηγή).

Οι περισσότεροι μελετητές υποστηρίζουν ότι το κείμενο είναι Γνωστικής προέλευσης, με βάση τις ομοιότητες μεταξύ των μυστικιστικών διδασκαλιών που βρίσκονται στο ίδιο το κείμενο και των τυπικών Γνωστικών θεμάτων. Ιδιαίτερα μυστικιστικό, το περιεχόμενο αυτού του κειμένου αφορά τη δημιουργία θεών, αγγέλων και του σύμπαντος με έμφαση στην άπειρη και μεταφυσική αλήθεια.Ο τέλειος σωτήρας είπε: «Ελάτε (εσείς) από σημεία που δεν φαίνονται μέχρι το τέλος εκείνων που φαίνονται, και η ίδια η εκπομπή της σκέψης θα σας αποκαλύψει πώς η πίστη σε αυτά που είναι αόρατα βρέθηκε σε αυτά που φαίνονται, αυτά που ανήκουν στον Ξεχασμένο Πατέρα. Όποιος έχει τα αυτιά να ακούσει, ας ακούσει!».— Η Σοφία του Ιησού ΧριστούΤο κείμενο αποτελείται από 13 ερωτήσεις των μαθητών και ακολουθούν σύντομες ομιλίες από τον Ιησού ως απάντηση:

* Το πρώτο ερώτημα αφορά τη ματαιοδοξία και τη ματαιότητα της αναζήτησης για τον Θεό
* Το δεύτερο αφορά τον τρόπο εύρεσης της αλήθειας, αλλά εξηγώντας μόνο τί δεν είναι αλήθεια
* Το τρίτο αφορά το πώς αποκαλύφθηκε η αλήθεια στους Γνωστικούς στην αρχή του χρόνου
* Το τέταρτο αφορά πώς πρέπει κανείς να ξυπνήσει για να δει την αλήθεια
* Το πέμπτο αφορά το πώς ξεκίνησαν τα πράγματα
* Το έκτο αφορά τον τρόπο με τον οποίο η ανθρωπότητα έφτασε στη γνώση
* Το έβδομο αφορά τη θέση του Ιησού σε όλα αυτά
* Το όγδοο αφορά την ταυτότητα του Ιησού
* Το ένατο αφορά πώς συνδέεται το πνεύμα με την ύλη
* Το δέκατο αφορά τον αριθμό των πνευμάτων
* Το ενδέκατο αφορά τους αθάνατους
* Το δωδέκατο αφορά εκείνους που δεν είναι υλικοί
* Το τελευταίο ερώτημα αφορά την προέλευση της ανθρωπότητας και τον σκοπό που πρέπει να έχει

## Εξωτερικοί σύνδεσμοι
* The Gnosis Archive

## Δείτε επίσης
* Οι Ζωές των Προφητών
* Ελληνικό Ευαγγέλιο των Αιγυπτίων
* Ιερό Βιβλίο του Μεγάλου Αόρατου Πνεύματος
* Απόκρυφο του Ιωάννη

## Παραπομπές


Κατηγορία:Απόκρυφα
Κατηγορία:Γνωστικά κείμενα
Δοκιμασία Bloom

Η **δοκιμασία Bloom** είναι μια μέθοδος υπολογισμού της αντοχής μιας γέλης ή μιας ζελατίνης, η οποία αναπτύχθηκε και κατοχυρώθηκε το 1925 από τον Oscar T. Bloom. Η δοκιμασία καθορίζει το βάρος σε γραμμάρια το οποίο απαιτείται για να παραμορφωθεί η επιφάνεια μιας γέλης από έμβολο διαμέτρου μισής ίντσας, κατά 4 χιλιοστά, δίχως αυτή να σπάσει. Ο αριθμός των απαιτούμενων γραμμαρίων για την οριακή μη - διάτρηση ονομάζεται "τιμή Bloom", με συνήθεις τις τιμές από 30 έως και 300 Bloom. Το μέγεθος αυτό είναι ευθέως ανάλογο με το σημείο τήξεως της γέλης, και αντιστρόφως ανάλογο με τον χρόνο πηκτωματοποίησης.

Η συγκεκριμένη μέθοδος χρησιμοποιείται συνήθως σε μαλακές γέλες. Για να πραγματοποιηθεί σε ζελατίνη, χρησιμοποιείται ένα διάλυμα ζελατίνης περιεκτικότητας 6.67%, το οποίο ψύχεται στους 10&nbsp;°C για περίπου 18 ώρες.

Οι διάφορες ζελατίνες, οι οποίες είναι πολυμερή αποτελούμενα από πολυπεπτιδικές αλυσίδες διαφορετικών μηκών, κατηγοριοποιούνται ως "χαμηλού Bloom", "μέσου Bloom", "υψηλού Bloom". Όσο μεγαλύτερο το μήκος της πολυπετιδικής αλυσίδας, άρα μεγαλύτερη και η μέση μοριακή μάζα, τόσο υψηλότερη η τιμή Bloom.

## Παραπομπές


Κατηγορία:Μονάδες μέτρησης
Ελευθεριακός Α.Π.Ο.

Ο **Αθλητικός Ποδοσφαιρικός Όμιλος Ελευθεριακός** είναι τοπικού ποδοσφαιρικός σύλλογος με έδρα τον συνοικισμό των Ελευθέριων του Δήμου Κορδελιού-Ευόσμου. Ιδρύθηκε το 1954 μετά από μια διάσπαση του Οδυσσέως Χαρμάνκιοϊ, ο οποίος είχε ιδρυθεί το έτος 1947 ως συνέχεια της προπολεμικής Ποδοσφαιρικής Ενώσεως Νέων Χαρμάνκιοϊ (Π.Ε.Ν.Χ.), που είχε ιδρυθεί το 1935. Χρώματα του Ελευθεριακού είναι το άσπρο και το μαύρο.

Από ιδρύσεώς του, ο Ελευθεριακός αγωνίζεται στα ερασιτεχνικά πρωταθλήματα της Ένωσης Ποδοσφαιρικών Σωματείων Μακεδονίας, έχοντας παρουσία και στα εθνικά ερασιτεχνικά πρωταθλήματα. Το 1979 αναδείχθηκε πρωταθλητής Ε.Π.Σ. Μακεδονίας κερδίζοντας την άνοδο στην Εθνική Ερασιτεχνική κατηγορία, την τότε 3η τη τάξει εθνική κατηγορία στην οποία αγωνίστηκε τη σεζόν 1979-80. Επίσης έχει 3 παρουσίες στο πρωτάθλημα της Δ΄ Εθνικής κατηγορίας, τις χρονιές 1991-92, 1992-93 και 1993-94. Αξιοσημείωτα έχει υπάρξει 1 φορά φιναλίστ Κυπέλλου Ε.Π.Σ. Μακεδονίας, το 1977 με αντίπαλο τον Εθνικό Πυλαίας στον τελικό που διεξήχθη στο Γήπεδο Απόλλωνα Καλαμαριάς.

Ο γνωστότερος ποδοσφαιριστής που ανέδειξε ο Ελευθεριακός είναι ο Θεολόγης Παπαδόπουλος με θητεία στην ΑΕΛ, την ΑΕΚ, τον Πανιώνιο και τον Ιωνικό Νίκαιας και την Εθνική Ελλάδας. Άλλοι ποδοσφαιριστές με σταδιοδρομία σε εθνικές κατηγορίες ήσαν ο Γιώτης Χατζηαφιόνης (Νίκη Βόλου), ο Χρήστος Λαζαρίδης (ΑΕΛ, Απόλλων Καλαμαριάς), ο Σάββας Κουρτσελίδης (έφηβοι ΠΑΟΚ, Π.Ο. Μουδανιών), ο Θεοδόσης Χασάπης (Νίκη Βόλου) και ο Μανόλης Σκλάβαινας (Ηρακλής Θεσσαλονίκης, Αστέρας Αμπελοκήπων Θεσσαλονίκης), Φιλάρετος Σιδηρόπουλος ( Απόλλων Καλαμαριάς, Καστοριά)

## Παραπομπές


Κατηγορία:Αθλητικοί σύλλογοι Θεσσαλονίκης
Κατηγορία:Ιδρύσεις αθλητικών συλλόγων το 1954
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1954
Νόμος Υπεροχής (1534)

Ο **Nόμος Υπεροχής του 1534** κήρυξε τον βασιλιά Ερρίκο Η' και τους διαδόχους του ως Υπέρτατες Κεφαλές της Εκκλησίας της Αγγλίας, αντικαθιστώντας τον Πάπα. Ο νόμος καταργήθηκε κατά τη διάρκεια της βασιλείας της Καθολικής βασίλισσας Μαρίας Α'. Ο νόμος του 1558 κήρυξε τη βασίλισσα Ελισάβετ Α' και τους διαδόχους της ως Υπέρτατους Κυβερνήτες της Εκκλησίας της Αγγλίας, έναν τίτλο που εξακολουθεί να κατέχει ο Βρετανός μονάρχης.

## Νόμος Υπεροχής του 1534
Ο πρώτος Νόμος Υπεροχής ψηφίστηκε στις 3 Νοεμβρίου του 1534 από το κοινοβούλιο της Αγγλίας. Έδωσε το δικαίωμα στον Βασιλιά Ερρίκο Η' της Αγγλίας (και τους επόμενους βασιλείς της Αυτοκρατορίας) να ανακηρυχθεί η Υπέρτατη Κεφαλή της Εκκλησίας της Αγγλίας. Ο όρος *Βασιλική Υπεροχή* χρησιμοποιείται ειδικά για να περιγράψει τη νομική κυριαρχία των αστικών νόμων έναντι των νόμων της Εκκλησίας της Αγγλίας.

Η πράξη / νόμος δήλωνε ότι ο βασιλιάς ήταν "ο μόνος ανώτατος επικεφαλής στη Γη της Εκκλησίας της Αγγλίας" και ότι το στέμμα θα απολάμβανε "όλες τις τιμές, υπεροχές, δικαιοδοσίες, προνόμια, αρχές, ασυλίες, κέρδη και εμπορεύματα για το εν λόγω αξίωμα". Η διατύπωση της πράξης κατέστησε σαφές ότι το Κοινοβούλιο δεν παραχωρούσε στον βασιλιά τον τίτλο (υποδηλώνοντας έτσι ότι είχαν το δικαίωμα να τον αποσύρουν αργότερα) απλώς, αναγνώριζε ένα καθιερωμένο γεγονός. Κατά τον Νόμο Υπεροχής, ο Ερρίκος διαχωρίστηκε εντελώς με τη Ρώμη. Με τον τρόπο αυτό διεκδικούσε την ανεξαρτησία της Εκκλησίας της Αγγλίας και διόριζε τον εαυτό του και τους διαδόχους του ως ανώτατους ηγέτες της Εκκλησίας. Νωρίτερα, ο Ερρίκος είχε κηρυχθεί "Υπερασπιστής της Πίστης" () το 1521 από τον Πάπα Λέοντα Ι' επειδή κατηγόρησε τον Λούθηρο ως αιρετικό. Το κοινοβούλιο ανέθεσε αργότερα αυτόν τον τίτλο στον Ερρίκο το 1544.

Ο νόμος του 1534 σηματοδότησε την αρχή της Αγγλικής Μεταρρύθμισης. Υπήρχαν διάφοροι λόγοι για αυτόν τον νόμο, κυρίως η ανάγκη για έναν άνδρα κληρονόμο του θρόνου. Ο Ερρίκος προσπάθησε για χρόνια να ακυρώσει τον γάμο του με την Αικατερίνη της Αραγονίας και είχε πείσει τον εαυτό του ότι ο Θεός τον τιμωρούσε επειδή παντρεύτηκε τη χήρα του αδερφού του. Ο Πάπας Κλήμης Ζ΄ αρνήθηκε να εγκρίνει την ακύρωση διότι σύμφωνα με τη Ρωμαιοκαθολική διδασκαλία, ένας έγκυρος γάμος είναι αδιαίρετος μέχρι το θάνατο, και ως εκ τούτου ο Πάπας δεν μπορούσε να ακυρώσει ένα γάμο μόνο λόγω ενός εμποδίου. Ο Νόμος Προδοσιών () ψηφίστηκε αργότερα. Προέβλεπε ότι η απόρριψη του Νόμου της Υπεροχής και η στέρηση του βασιλιά από «το αξίωμα, τον τίτλο ή το όνομά του» έπρεπε να θεωρηθεί προδοσία. Η πιο διάσημη δημόσια φιγούρα που αρνήθηκε να πάρει τον Όρκο της Υπεροχής ήταν ο Σερ Τόμας Μορ.

## Δείτε επίσης

* Νόμος Υπεροχής (1558)
* Πράξη Ανοχής (1689)
* Νόμος περί Βλασφημίας (1697)
* Όρκος Υπεροχής (Ηνωμένο Βασίλειο)

## Παραπομπές

Κατηγορία:Πολιτική του Ηνωμένου Βασιλείου
Κατηγορία:Νόμοι στο Ηνωμένο Βασίλειο
Αμπντελχαμίντ Μπραχίμι

Ο **Αμπντελχαμίντ Μπραχίμι** (, 2 Απριλίου 1936 - 15  Αυγούστου 2021) ήταν Αλγερινός πολιτικός που υπηρέτησε αρχικά ως υπουργός Συντονισμού προτού γίνει πρωθυπουργός της Αλγερίας υπό τον Τσαντλί Μπεντζεντίντ. Διετέλεσε πρωθυπουργός από τις 22 Ιανουαρίου 1984 μέχρι τις 5 Νοεμβρίου 1988. Έχει γράψει πολλά βιβλία, ιδίως για τη βία στην Αλγερία. 

Ο Μπραχίμι ήταν αντάρτης κατά τη διάρκεια του πολέμου της Αλγερίας. Κατέχει διδακτορικό στις οικονομικές επιστήμες, και μετά τη Συμφωνία του Αλγερίου το 1965 τον Οργανισμό Βιομηχανικής Συνεργασίας. Ήταν εκπρόσωπος της SONATRACH στις ΗΠΑ μέχρι τον διορισμό του στη θέση του υπουργού συντονισμού στην κυβέρνηση του Μοχάμεντ Μπεν Αχμέντ Αμπντελγκανί το 1979. 

Ο Μπραχίμι, ο οποίος ήταν υποστηρικτής της μετρημένης φιλελευθεροποίησης της οικονομίας.  διετέλεσε πρωθυπουργός της Αλγερίας από τον Ιανουάριο του 1984 μέχρι τις διαδηλώσεις του Οκτωβρίου του 1988. Θεωρήθηκε υπεύθυνος για την κατάρρευση της οικονομίας και ήταν υπέρμαχος της συμφιλίωσης με το Ισλαμικό Μέτωπο Σωτηρίας, ενώ ανήκε στην ισλαμική πτέρυγα του Εθνικού Απελευθερωτικού Μετώπου. Καταδίκασε τη διαφθορά στο κόμμα του, και αποχώρησε από αυτό. 

## Παραπομπές


Κατηγορία:Πρωθυπουργοί της Αλγερίας
Μαδρέπορα

Τα **μαδρέπορα** (*Madrepora*, ονομασία που σημαίνει «μητέρα των πόρων») ή η **αμφ(ι)ηλία** είναι γένος πετρωδών κοραλλιών της υφομοταξίας εξακοράλλια, που σχηματίζει συχνά κοραλλιογενείς υφάλους ή κοραλλιογενή νησιά (ατόλες) σε τροπικές θάλασσες. Η ονομασία «μαδρέπορα» υποδήλωνε παλαιότερα οποιοδήποτε πετρώδες κοράλλι της τάξεως σκληρακτίνια, δηλαδή χιλιάδες είδη. Τα μαδρέπορα αναπαράγονται με τρεις διαφορετικούς τρόπους, όπως ανακαλύφθηκε από τη ζωολόγο Άννα Τυν (1800-1866). Μερικά είδη είναι γνωστά κοινώς ως «κερατοκοράλλια» (*horn coral*). Ως αποικίες, διακλαδίζονται με τους πολύποδες (που είναι πολύ μικροί) μέσα σε κυλινδρικά «κύπελλα», που διαχωρίζονται από διάτρητο κοινόστεο. Ο ακραίος πολύποδας κάθε κυπέλλου φέρει 6 πλοκαμάκια, ενώ οι πλευρικοί πολύποδες φέρουν 12. Το γένος συναντάται στη Μεσόγειο Θάλασσα (νοτίως της Γαλλίας, Αδριατική) και στον Ατλαντικό Ωκεανό, σε βάθη έως 600-700 μέτρα. Γνωστότερο είδος είναι το *[[Madrepora oculata]]*.

## Είδη
Μερικά από τα είδη μαδρεπόρων είναι τα εξής:

* *Madrepora arbuscula* (Moseley, 1881)
* *Madrepora astroites* Forskål, 1775
* *Madrepora carolina* (Pourtalès, 1871)
* *Madrepora minutiseptum* Cairns & Zibrowius, 1997
* *[[Madrepora oculata]]* Linnaeus, 1758
* *Madrepora porcellana* (Moseley, 1881)
* †*Madrepora trochiformis* Pallas, 1766

## Παραπομπές


## Πηγές
* Το λήμμα «αμφιλία» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 234

Μαδρεπορα
Πασκάλ Ντόναχιου

Ο **Πασκάλ Ντόναχιου** (γεννημένος στις 19 Σεπτεμβρίου του 1974) είναι Ιρλανδός πολιτικός του κόμματος Φίνε Γκελ. Είναι υπουργός οικονομικών της Ιρλανδίας από τις 14 Ιουνίου 2017 έως το 2022, επανατοποθετήθηκε στο Υπουργείο τον Ιανουάριο του 2025 και παραιτήθηκε τον Νοέμβριο του 2025 για να αναλάβει Διευθύνων Σύμβουλος και Γενικός Διευθυντής Γνώσης της Παγκόσμιας Τράπεζας. Σις 13 Ιουλίου 2020 ανέλαβε τα καθήκοντα του προέδρου της Ευρωομάδας, διαδεχόμενος τον πορτογάλο Μάριο Σεντένο και στις 11 Δεκεμβρίου 2025 τον διαδέχθηκε ο Κυριάκος Πιερρακάκης. Είναι βουλευτής του Φίνε Γκελ από το 2011, εκπροσωπώντας την εκλογική περιφέρεια κεντρικού Δουβλίνου. Υπηρέτησε στο αξίωμα του Υπουργού Δημοσίων Δαπανών και Μεταρρύθμισης από τον Μάιο του 2016 μέχρι τον Ιούνιο του 2020, ως Υπουργός Μεταφορών, Τουρισμού και Αθλητισμού από το 2014 έως το 2016, καθώς και Υπουργός Ευρωπαϊκών Υποθέσεων από το 2013 έως το 2014.

Ο Ντόναχιου γεννήθηκε στο Φίμπσμπορο του Λονδίνου. Σπούδασε πολιτική και οικονομία στο Κολλέγιο Τρίνιτι του Δουβλίνου. Το 1997 ξεκίνησε να εργάζεται για την πολυεθνική Procter & Gamble στο Ηνωμένο Βασίλειο. Το 2003 αποφάσισε να επιστρέψει στην Ιρλανδία για να ακολουθήσει την καριέρα του πολιτικού. Το 2004, ο Ντόναχιου εξελέγη μέλος του Δημοτικού Συμβουλίου του Δουβλίνου εκπροσωπώντας την τοπική περιοχή Κάμπρα-Γκλάσνεβιν. Υπηρέτησε σε διάφορες επιτροπές του Συμβουλίου έως το 2007. Το 2007 εξελέγη μέλος της Γερουσίας της Ιρλανδίας (ιρλανδικά: Seanad Éireann). Το 2011 εξελέγη μέλος της Κάτω Βουλής της Ιρλανδίας.

Μετά από μια αρχική περίοδο στο παρασκήνιο, ο Ντόναχιου ήρθε στο προσκήνιο με τον διορισμό του ως Υπουργός Ευρωπαϊκών Υποθέσεων, μετά την παραίτηση της Λουσίντα Κρέιτον τον Ιούλιο του 2013. Ένα χρόνο αργότερα προήχθη ως μέλος του υπουργικού συμβουλίου ως Υπουργός Μεταφορών, Τουρισμού και Αθλητισμού.

Μετά το σχηματισμό της κυβέρνησης μειοψηφίας υπό την ηγεσία του Φίνε Γκελ, τον Μάιο του 2016 ο Ντόναχιου διορίστηκε ως Υπουργός Δημοσίων Δαπανών και Μεταρρύθμισης. Τον Ιούνιο του 2017, ο Λίο Βαράντκαρ διαδέχτηκε τον Έντα Κένι στο αξίωμα του Πρωθυπουργού. Ο Βαράντκαρ διόρισε τον Ντόναχιου ως υπουργό οικονομικών. Ο Μιχόλ Μάρτιν τον διόρισε και πάλι υπουργό οικονομικών στην κυβέρνηση συνασπισμού που σχημάτισε το Φίανα Φαλ, το Φίνε Γκελ και το Κόμμα των Πρασίνων.

Τον Ιούλιο του 2025 επανεξελέγη πρόεδρος του Eurogroup.

## Παραπομπές


Κατηγορία:Ιρλανδοί πολιτικοί
Καρλότα Βοναπάρτη

Η **Καρλόττα Βοναπάρτη** (*Charlotte Bonaparte*, 22 Φεβρουαρίου 1795 - 13 Μαΐου 1865) ήταν κόρη του Λουκιανού Βοναπάρτη.

## Βιογραφία
Η *Καρλόττα Φιλιστίνη* γεννήθηκε στις 22 Φεβρουαρίου 1795 στο Σαιν-Μαξιμάν-λα-Σαιντ-Μπωμ, και ήταν το μεγαλύτερο παιδί και κόρη του Λουκιανού Βοναπάρτη και της πρώτης συζύγου του Κριστίν Μπογιέρ.

Στις 27 Δεκεμβρίου 1815 παντρεύτηκε τον Ντον Μάριο Γκαμπριέλλι, Πρίγκιπα του Προσσέντι, στη Ρώμη. Μαζί απέκτησαν οκτώ παιδιά:
*τη Λετίτσια (1817-1827).
*την Κριστίνα (1821-1898), παντρεύτηκε τον Αντόνιο Στεφανόνι, απέκτησαν παιδιά.
*τη Λαβίνια (1822-1888), παντρεύτηκε τον Ιλντεφόνσο Αβέντι, απέκτησαν παιδιά.
*τον Άντζελο (1824-1826).
*την Καμίλλα (1828-1829).
*την Εμίλια (1830-1911), παντρεύτηκε τον Τζουσέππε Παριζάνι, απέκτησαν παιδιά.
*τον Πλάτσιντο (1832-1911), παντρεύτηκε την Αυγούστα Βοναπάρτη.
*τη Φραντσέσκα (1837-1860), παντρεύτηκε τον Τσέζαρε Παριζάνι, απέκτησαν παιδιά.

Μετά τον θάνατο του συζύγου της παντρεύτηκε για δεύτερη φορά τον Σεττίμιο Τσένταμορι το 1842. Το ζευγάρι δεν απέκτησε απογόνους.

Πέθανε στις 13 Μαΐου 1865 στη Ρώμη σε ηλικία 70 ετών. Είναι θαμμένη στην Βασιλική της Σάντα Κρότσε της Φλωρεντίας.

## Πρόγονοι



	

## Παραπομπές


* Yacinthe Saint-German Leca. *Un aspect meconnu de Lucien Bonaparte*. Paris, Imprimerie Jouve, 2006

Κατηγορία:Οίκος του Βοναπάρτη
Κατηγορία:Γάλλοι ευγενείς
Κατηγορία:Πριγκίπισσες της Γαλλίας
Λεπραρία

Η **λεπραρία** (*Lepraria*) ή **αμφιλόμη** (*Amphiloma*) είναι γένος από λειχήνες με 70 περίπου είδη, που φύονται με τη μορφή κηλίδων επικαλυπτόμενων με κρούστα, αλλά δεν έχουν φλοιό και έτσι με το άγγιγμα διαλύονται με τη μορφή αλευρωδών κόκκων. Το κυρίως σώμα τους (θαλλός) απλώνεται ακτινωτά και αποτελείται από σφαιρίδια χλωροφύκους περιβαλλόμενα από τον μύκητα. Δεν υπάρχουν γνωστοί μηχανισμοί έμφυλης (σεξουαλικής) αναπαραγωγής της λεπραρίας, ωστόσο μέλη του γένους συνεχίζουν την ειδογένεση. Μερικά είδη μπορούν να σχηματίζουν ακραίους λοβούς και εμφανίζονται σαν να έχουν λεπίδια.

Οι λεπραρίες φύονται πάνω σε πέτρες, βράχους ή κορμούς δέντρων. Εμφανίζουν χρυσοκίτρινο χρώμα με κοκκινωπή απόχρωση και σπάνια γκρίζο ή ωχροκίτρινο.

## Είδη
Ακολουθεί κατάλογος των αναφερόμενων ειδών λεπραρίας. Τα πιο συνηθισμένα είδη στην Ελλάδα είναι τα *L. aurescens* («αμφιλόμη η πορτοκαλόχρους», με σπόρια διογκωμένα στο μέσο), αμφιλόμη η κομψή (με άχρωμα αποθήκια και μικρό μίσχο) και αμφιλόμη η κεράμειος (με πολλά αποθήκια).

* *Lepraria achariana*
* *Lepraria adhaerens*
* *Lepraria alpina*
* *Lepraria atlantica*
* *Lepraria atrotomentosa*
* *Lepraria aurescens*
* *Lepraria bergensis*
* *Lepraria borealis*
* *Lepraria brasiliensis*
* *Lepraria cacuminum*
* *Lepraria caesiella*
* *Lepraria caesioalba*
* *Lepraria celata*
* *Lepraria coriensis*
* *Lepraria crassissima*
* *Lepraria cupressicola*
* *Lepraria dibenzofuranica*
* *Lepraria diffusa*
* *Lepraria eburnea*
* *Lepraria ecorticata*
* *Lepraria elobata*
* *Lepraria friabilis*
* *Lepraria gelida*
* *Lepraria goughensis*
* *Lepraria granulata*
* *Lepraria humida*
* *Lepraria impossibilis*
* *Lepraria incana*
* *Lepraria isidiata*
* *Lepraria jackii*
* *Lepraria lanata*
* *Lepraria larrainiana*
* *Lepraria lecanorica*
* *Lepraria leprolomopsis*
* *Lepraria leuckertiana*
* *Lepraria lobata*
* *Lepraria lobificans*
* *Lepraria malouina*
* *Lepraria membranacea*
* *Lepraria methylbarbatica*
* *Lepraria multiacida*
* *Lepraria neojackii*
* *Lepraria nivalis*
* *Lepraria normandinoides*
* *Lepraria nothofagi*
* *Lepraria nylanderiana*
* *Lepraria obtusatica*
* *Lepraria pacifica*
* *Lepraria pallida*
* *Lepraria pulchra*
* *Lepraria rigidula*
* *Lepraria salazinica*
* *Lepraria santamonicae*
* *Lepraria santosii*
* *Lepraria sekikaica*
* *Lepraria sipmaniana*
* *Lepraria squamatica*
* *Lepraria stephaniana*
* *Lepraria straminea*
* *Lepraria sylvicola*
* *Lepraria texta*
* *Lepraria toensbergiana*
* *Lepraria toilenae*
* *Lepraria torii*
* *Lepraria umbricola*
* *Lepraria usnica*
* *Lepraria vouauxii*
* *Lepraria xerophila*
* *Lepraria yunnaniana*
* *Lepraria zeorinica*

## Παραπομπές


## Πηγές
* Τσοκανάς, Στάθης: το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 234

Λεπραρια
Παπαλάζαρος Νεοφύτου

Ο **Παπαλάζαρος Νεοφύτου** (23 Οκτωβρίου 1928 - 5 Ιουλίου 2020) ήταν Κύπριος ιερέας και αριστερός, γνωστός γιατί έχασε 2 γιους, τον πρώτο το 1973, και τον δεύτερο το 1974 κατά την Τουρκική εισβολή.   

Γεννήθηκε στα Χολέτρια της Πάφου στις 23 Οκτωβρίου 1928. Υπηρέτησε στον Αγγλικό Στρατό μέχρι το 1949, όπου ήρθε σε επαφή και ασπάστηκε τις ιδέες της Αριστεράς. Το 1952 παντρεύτηκε την σύζυγο του με την οποία απέκτησε συνολικά 9 παιδιά. Το 1965 χειροτονήθηκε ιερέας από τον τότε μητροπολίτη Πάφου Γεννάδιο παρόλο που ήταν γνωστός αριστερός, κάτι ασυνήθιστο για την τότε εποχή.

Ο γιός του Κυριάκος βρέθηκε νεκρός στην ελεγχόμενη από Μακαριακές ένοπλες ομάδες Μητρόπολη Πάφου, την 1η Ιουλίου 1973. Ο  Παπαλάζαρος απέδωσε το θάνατο σε δολοφονία με βασικό ύποπτο στέλεχος του εφεδρικού και μετέπειτα της Προεδρικής Φρουράς του Αρχιεπισκόπου Μακαρίου. Η δίκη του βασικού ύποπτου, αναβλήθηκε και ακυρώθηκε όταν ο φάκελος του εξαφανίστηκε, σύμφωνα με συνέντευξη του Παπαλάζαρου στον Φιλελεύθερο.

Ένα χρόνο αργότερα, τον Ιούλιο του 1974, έχασε άλλο ένα γιο του, τον Σωτήρη, ο οποίος τραυματίστηκε αρχικά στην αντιστασιακή δράση κατά των πραξικοπηματιών τον Ιούλιο του 1974, ενώ αργότερα σκοτώθηκε στις μάχες κατά του Τούρκικου Στρατού.
## Παραπομπές

Κατηγορία:Κύπριοι
Παναγιώτης Ασημάκης

Ο **Παναγιώτης Ασημάκης** (Αθανάσιος Διάκος Φωκίδας, 1933 – Αθήνα, 15 Μαΐου 2020) ήταν Έλληνας αθλητής της πάλης , εκπαιδευτής στον ελληνικό στρατό και στη χωροφυλακή, ηθοποιός του σινεμά (έλαβε μέρος σε 4 ταινίες)  και συγγραφέας (εξέδωσε την αυτοβιογραφία του, με τίτλο «Η Ζωή μου και το Κατς»). Ο Ασημάκης σε ηλικία 13 ετών έφτασε στην Αθήνα, όπου απασχολήθηκε σε διάφορες εργασίες, ενώ παράλληλα ξεκίνησε να προπονείται στο γυμναστήριο του Πανελληνίου Γ.Σ. Υπό την καθοδήγηση του Τζιμ Μπόρα άρχισε να λαμβάνει μέρος σε αγώνες και στην αρχή της δεκαετίας του ’60 πέτυχε την πρώτη του σημαντική νίκη, επί του διεθνή Τούρκου πρωτοπαλαιστή Κασίμ Ασλάμ. Επί σειρά τουλάχιστον 40 ετών εργάσθηκε ως προϊστάμενος υπάλληλος του θυρωρείου υποδοχής και κλητήρας στο Υπουργείο Οικονομικών.
Ο αδελφός του, Κώστας Ασημάκης υπήρξε πρωταθλητής Ελλάδας και βαλκανιονίκης στην ελληνορωμαϊκή πάλη.

## Παραπομπές


Κατηγορία:Έλληνες αθλητές της επαγγελματικής πάλης
Ιωάννα Βοναπάρτη

Η **Ιωάννα Βοναπάρτη** (*Jeanne Bonaparte*, 15 Σεπτεμβρίου 1861 - 25 Ιουλίου 1910) ήταν κόρη του Πέτρου-Ναπολέοντα Βοναπάρτη και της Ζυστίν-Ελεονόρ Ρουφλέν, κόρης του Ζυλιέν Ρουφλέν.

Γεννήθηκε στις 15 Σεπτεμβρίου 1861 στο Αββαείο Όρβαλ, και ήταν το δεύτερο παιδί και η μοναχοκόρη του Πέτρου-Ναπολέοντα Βοναπάρτη και της Ελεονόρας-Ιουστίνας Ρουφίν.

Στις 21 Μαρτίου 1882 παντρεύτηκε τον Χριστιανό του Βιλνέβ-Εσκλαπόν στο Παρίσι. Μαζί απέκτησαν έξι παιδιά:
*τον Ιούλιο-Πέτρο-Ναπολέοντα (1886–1957), παντρεύτηκε την Καικιλία Ερνεστίνα Μαρία ντε Κουρτουά. 
*την Ερριέττα-Μαρία-Ιωάννα (1887–1942), παντρεύτηκε τον Λουκιανό Λορέτ ντ'Ουμπινί.
*τον Ρομέ-Ναπολέοντα (1889–1944).
*τον Λουκιανό-Λουδοβίκο (1890–1939), παντρεύτηκε την Ισκούσι Γκλάντις Ματοσιάν. 
*τη Μαρία-Ροζελίνα (1893–1973), παντρεύτηκε τον Μπρούνο ντε Μεγκρέ. 
*τη Ρολάνδη-Άννα-Ματθίλδη (1896–1972), παντρεύτηκε τον Αντώνιο ντε Λιέ ντε Μπελό. 

Πέθανε στις 25 Ιουλίου 1910 στο Παρίσι σε ηλικία 48 ετών.

## Πρόγονοι



	

## Παραπομπές


Κατηγορία:Οίκος του Βοναπάρτη
Κατηγορία:Γάλλοι ευγενείς
Κατηγορία:Πριγκίπισσες της Γαλλίας
Πράξη Ομοιομορφίας (1558)

[εναλλ.=Πράξη Ομοιομορφίας απο το Κοινοβούλιο της Αγγλίας, 1558. Μια Πράξη για την Ομοιομορφία της Κοινής Προσευχής και της Θείας Υπηρεσίας στην Εκκλησία και τη Διοίκηση των Μυστηρίων.|μικρογραφία|Πράξη Ομοιομορφίας απο το [Κοινοβούλιο του Ηνωμένου Βασιλείου|Κοινοβούλιο της Αγγλίας, 1558. Μια Πράξη για την Ομοιομορφία της Κοινής Προσευχής και της Θείας Υπηρεσίας στην Εκκλησία και τη Διοίκηση των Μυστηρίων.]]
Ο **Νόμος της Ομοιομορφίας** ή **Πράξη Ομοιομορφίας** του 1558, ήταν ένας νόμος του κοινοβουλίου της Αγγλίας που ψηφίστηκε το 1559. Ορίζει τη σειρά προσευχής που θα χρησιμοποιείται στο αγγλικό βιβλίο κοινής προσευχής. Όλα τα άτομα έπρεπε να πηγαίνουν στην εκκλησία μία φορά την εβδομάδα ή να τους επιβληθεί πρόστιμο 12 πενών (, 11 σημερινές στερλίνες), ένα σημαντικό ποσό για τους φτωχούς.

Ο Νόμος ήταν μέρος του Ελισαβετιανού Θρησκευτικού Διακανονισμού στην Αγγλία που ιδρύθηκε από την Ελισάβετ Α', η οποία ήθελε να ενοποιήσει την Εκκλησία. Άλλες πράξεις που αφορούσαν αυτόν τον διακανονισμό ήταν η Πράξη της Υπεροχής του 1558 και των Τριάντα Εννέα Άρθρων () του 1563. Η Ελισάβετ προσπαθούσε να επιτύχει μια διευθέτηση μετά από τριάντα χρόνια αναταραχής κατά τη διάρκεια των βασιλειών των Ερρίκου Η', Εδουάρδου ΣΤ' και Μαρίας Α', κατά τη διάρκεια των οποίων η Αγγλία μεταπήδησε από τον Καθολικισμό στον Προτεσταντισμό και πίσω στον Καθολικισμό. Το αποτέλεσμα του Ελισαβετιανού Διακανονισμού ήταν μια ενίοτε τεταμένη και συχνά εύθραυστη ένωση στοιχείων της Υψηλής Εκκλησίας και της Χαμηλής Εκκλησίας εντός της Εκκλησίας της Αγγλίας και του Αγγλικανισμού παγκοσμίως.

## Ανάκληση
Το 1650, το κοινοβούλιο της Κοινοπολιτείας της Αγγλίας κατάργησε τον νόμο στις 27 Σεπτεμβρίου 1650 με τον "*Νόμο για την Κατάργηση πολλών ρητρών Καταστατικών που επέβαλαν Κυρώσεις για μη είσοδο στην Εκκλησία*" (), αλλά αυτός ο νόμος ακυρώθηκε με την Αποκατάσταση της μοναρχίας το 1660 (περίοδος των Στιούαρτ).

Το μεγαλύτερο μέρος του νόμου καταργήθηκε από την Πράξη Αναθεώρησης του Νόμου του 1888.

## Εξωτερικοί σύνδεσμοι

* Η Πράξη Ομοιομορφίας του 1558/1559 (πλήρες κείμενο στα Αγγλικά)
* Εικόνα της πρωτότυπης Πράξης απο την ιστοσελίδα ''Parliamentary Archives'' 

## Δείτε επίσης

* Νόμος Υπεροχής (1534)
* Νόμος Υπεροχής (1558)
* Πράξη Ανοχής (1689)
* Νόμος περί Βλασφημίας (1697)
* Όρκος Υπεροχής
* Πράξη Αναθεώρησης του Νόμου (1888)

## Παραπομπές


Κατηγορία:Νόμοι στο Ηνωμένο Βασίλειο
Κατηγορία:Θρησκεία στο Ηνωμένο Βασίλειο
Άννα Κοκκίνου

Η **Άννα Κοκκίνου** είναι Ελληνίδα ηθοποιός, σκηνοθέτρια και ιδρύτρια του θεάτρου «Σφενδόνη».

Γεννήθηκε στη Σούμπρα του Καΐρου. Αρχικά, συμμετείχε στο παιδικό θέατρο της Ξένιας Καλογεροπούλου και στην πορεία εντάχθηκε στο θεατρικό σχήμα του Λευτέρη Βογιατζή. Το 1988 έφυγε από το σχήμα και το 1993 ίδρυσε, μετά από πολλές προσπάθειες και με την συμμετοχή πολλών καλλιτεχνών, το θέατρο «Σφενδόνη», επί της οδού Μακρή 4. Ο χώρος του θεάτρου ανήκε στο Ίδρυμα Κουτλίδη με το οποίο ήρθε σε δικαστικές διαμάχες με αποτέλεσμα την έξωση της, το 2020, μετά από 27 χρόνια λειτουργίας του θεάτρου.

## Εργογραφία
Μερικά από τα έργα στα οποία έχει συμμετάσχει ως ηθοποιός ή σκηνοθέτρια, ή έχουν ανέβει στη σκηνή του θεάτρου Σφενδόνη, είναι: 

## Παραπομπές


Κατηγορία:Ελληνίδες ηθοποιοί θεάτρου
Κατηγορία:Έλληνες σκηνοθέτες θεάτρου
Μπάρι Τόμλινσον

Ο **Μπάρι Τόμλινσον** (αγγλικά: **Barrie Tomlinson**, γεν. 1938) είναι Βρετανός εκδότης , συγγραφέας και δημιουργός κόμικς . Θεωρείται από τις πρωταγωνιστικές μορφές της Βρετανικής εικονογραφικής παραγωγής. 

Ξεκίνησε την ενασχόλησή του με τις εικονογραφημένες εκδόσεις στην αρχή της δεκαετίας του ’60 στην εταιρεία *I.P.C.*, σαν συνεργάτης των περιοδικών *Lion* και *Tiger*, του οποίου έγινε υπεύθυνος έκδοσης το 1969, ενώ αργότερα υπήρξε εμπνευστής του περιοδικού *[[Roy of the Rovers]]* (1976). Ακόμη, μετείχε ως ηγετική μορφή στη δημιουργία των εντύπων *Speed*, *Scream*, *Wildcat*, *Teenage Mutant Hero Turtles*, *Mask*, *Ring Raiders* και το 1982 πρωτοστάτησε στην έκδοση του *New Eagle*. Επί 22 έτη, ο Τόμλινσον έγραφε το σενάριο της καθημερινής σειράς *Scorer* (comic strip) στην εφημερίδα *Daily Mirror*.

Ακόμη, ο Τόμλινσον εξέδωσε και δύο βιβλία για τα κόμικς, με τίτλους *Real Roy of the Rovers Stuff*  (*Pitch Publishing*, ISBN 978-1785-31212-0, Οκτώβριος 2016) και *Comic Book Hero*, (*Pitch Publishing*, ISBN 978-1785-31324-0, Σεπτέμβριος 2017).

## Παραπομπές


Κατηγορία:Βρετανοί δημιουργοί κόμικς
Ιωάννης Διομήδης - Κυριακός

Ο **Αναστάσιος Διομήδης - Κυριακός** (1790–1825) ήταν Έλληνας επαναστάτης.

## Βιογραφικά στοιχεία
Γεννήθηκε το 1790 στις Σπέτσες, και ήταν πρωτότοκος γιος του Αναστασίου Κυριακού. Ασχολήθηκε με τη ναυτιλία από μικρή ηλικία, και ήταν από τα πρώτα μέλη που κατηχήθηκαν στη Φιλική Εταιρεία. Με την έναρξη της Επανάστασης απέκτησε τον τίτλο *Αντιναυάρχου των Σπετσών*, τον οποίον διατήρησε για ολόκληρη τη διάρκεια του αγώνα. Με δικά του έξοδα, εξόπλισε το πλοίο του *Αχιλλεύς* το οποίο χρησιμοποιούνταν ως ναυαρχίδα, λαμβάνοντας μέρος σε όλες τις εκστρατείες του ελληνικού στόλου.

Διακρίθηκε για τη σύνεση του, και μαζί με άλλους Σπετσιώτες επέδειξε σημαντική δραστηριότητα στο Αιγαίο. Συνέβαλε στην έναρξη της επανάστασης στην Τήνο, στη Χίο, στη Λέσβο αλλά και στη Θεσσαλία. Όσο βρισκόταν στον Βόλο ξεσήκωσε τους κατοίκους της περιοχής μαζί με τον Περραιβό, τον Γαζή, τον Κωνσταντά και τον Μπασδέκη. Τελικά, βγάζοντας τα πυροβόλα του πλοίου του στην στεριά, πυρπόλησε το φρούριο της πόλης.

Ο Κυριακός με το πλοίο του ήταν παρών σε όλες τις σημαντικές μάχες του ελληνικού στόλου, τόσο στο Αιγαίο, όσο και στον Κορινθιακό, συνοδεύοντας σε μερικές από αυτές τον Κανάρη και τον Βατικιώτη. Το 1825 βρέθηκε στο Μεσολόγγι, υποστηρίζοντας τους πολιορκημένους κατοίκους της πόλης με τη μεταφορά τροφίμων και αγαθών. Όσο βρισκόταν εκεί, ασθένησε και αναγκάστηκε να επιστρέψει στη γενέτειρά του. Πέθανε στις 17 Σεπτεμβρίου 1825 και τάφηκε στον οικογενειακό τάφο στο κοιμητήριο της Αγίας Άννας.

## Παραπομπές


## Εξωτερικοί σύνδεσμοι
*Ιωάννης Διομήδης-Κυριακός στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες μέλη της Φιλικής Εταιρείας
Ιωαννης
Ελίζα Βοναπάρτη

Η **Ελίζα Βοναπάρτη** (*Elisa Bonaparte*, 3 Ιανουαρίου 1777 - 7 Αυγούστου 1820) από την Οικογένεια Βοναπάρτη ήταν αδελφή του Ναπολέοντα Α΄ Αυτοκράτορα των Γάλλων.

## Βιογραφία
Η *Μαρία Άννα Ελίζα* ήταν κόρη του Καρόλου Μαρία, δικηγόρου και διπλωμάτη της Κορσικής, και της Λετίτσια Ραμολίνο, κόρης του Τζοβάννι Τζερόνυμο, λοχαγού στον στρατό της Γένουας. Αδέλφια της ήταν ο Ιωσήφ της Ισπανίας, ο Ναπολέων Α΄ της Γαλλίας, ο Λουκιανός, Πρίγκιπας του Κανίνο, ο Λουδοβίκος της Ολλανδίας, ο Ιερώνυμος της Βεστφαλίας, η Παυλίνα και η Καρολίνα.

Γεννήθηκε στις 3 Ιανουαρίου 1777 στο Αγιάτσο, και ήταν το ένατο παιδί και η τέταρτη κόρη του Κάρολου Βοναπάρτη και της Λετίτσια Ραμολίνο.

Πέθανε στις 7 Αυγούστου 1820 στην Τεργέστη σε ηλικία 43 ετών. Είναι θαμμένη στη Βασιλική του Αγίου Πετρόνιου στη Μπολόνια.

## Οικογένεια
Παντρεύτηκε τον Φέλιξ Πασκουάλε Μπατσόκι την 1 Μαΐου 1797. Μαζί απέκτησαν τέσσερα παιδιά:
*τον Φελίξ Ναπολέοντα 1798–1799.
*τη Φελίτσε 1806–1869.
*τον Ιερώνυμο Κάρολο 1810–1811
*τον Φρειδερίκο Ναπολέοντα 1814–1833.

## Πρόγονοι



	

## Πηγές
* Florence Vidal, Élisa Bonaparte, éd. Pygmalion, 2005. 310 p. ()
* Emmanuel de Beaufond, *Élisa Bonaparte, princesse de Lucques et de Piombino*, Paris : L'Univers (brochure hors-série du quotidien catholique), 1895. 32 p.
* Paul Marmottan, *Élisa Bonaparte*, Paris : H. Champion, 1898. 317 p.
* {Jean d'Hertault, comte de Beaufort (under the pseudonym Jean de Beaufort), *Élisa Bonaparte, princesse de Lucques et Piombino, grande-duchesse de Toscane (1777–1820)*, 1904 (brochure de 16 pages)
* Sforza, Giovanni, *I figli di Elisa Baciocchi*, in *Ricordi e biografie lucchesi*, Lucca, tip.ed. Baroni 1916 [ma 1918]. pp.&nbsp;269–293

## Παραπομπές


Κατηγορία:Οίκος του Βοναπάρτη
Κατηγορία:Γάλλοι ευγενείς
Κατηγορία:Πριγκίπισσες της Ιταλίας
Ξηρικό Ιωαννίνων

Το **Ξηρικό** είναι χωριό το οποίο βρίσκεται στη δημοτική ενότητα Εγνατίας του δήμου Μετσόβου, στον ανατολικό νομό Ιωαννίνων της Ηπείρου. Σύμφωνα με την απογραφή του 2011, το χωριό είχε πληθυσμό 4 κατοίκων.

Το χωριό βρίσκεται σε υψόμετρο 802 μέτρων.

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Μετσόβου
Ο Σνούπι και ο Τσάρλι Μπράουν - Πίνατς: Η Ταινία

**Ο Σνούπι και ο Τσάρλι Μπράουν - Πίνατς: Η Ταινία** (αγγλικά: **The Peanuts Movie**) είναι τρισδιάστατη αμερικανική ταινία περιπέτειας και κωμωδίας που παράγεται από τα Blue Sky Studios και διανέμεται από το 20th Century Fox, με βάση το κόμικ στριπ *[[Peanuts]]* του Charles M. Schulz. Η ταινία σκηνοθετήθηκε από τον Steve Martino και γράφτηκε από τους Craig Schulz, Bryan Schulz και Cornelius Uliano.

## Παραπομπές


## Εξωτερικοί σύνδεσμοι

* 
* https://www.youtube.com/watch?v=zQpUQPrAfQM Επίσημο trailer

Κατηγορία:Αμερικανικές ταινίες
Κατηγορία:Ταινίες του 2015
Κατηγορία:Ταινίες παραγωγής Blue Sky Studios
Κατηγορία:Ταινίες κινουμένων σχεδίων της 20th Century Fox
Κατηγορία:Ταινίες παραγωγής 20th Century Fox
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων
Κατηγορία:Ταινίες βασισμένες σε κόμικς
Κατηγορία:3D ταινίες κινουμένων σχεδίων
Κατηγορία:Ταινίες με μουσική σύνθεση Κρίστοφ Μπεκ
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες κινουμένων σχεδίων του 2015
Τραγούδα!

***Τραγούδα!*** () είναι ο τίτλος μίας τρισδιάστατης ταινίας μιούζικαλ κινουμένων σχεδίων, αμερικανικής παραγωγής του 2016, σε διανομή της Universal Pictures και παραγωγή της Illumination.

Ο Μπάστερ Μουν, ένα κοάλα που χρειάζεται επειγόντως μια εμπορική επιτυχία για να περισώσει το σχεδόν χρεοκοπημένο θέατρό του, αποφασίζει να διοργανώσει έναν ανοιχτό σε όλους διαγωνισμό τραγουδιού.

## Ηθοποιοί και Χαρακτήρες
### Πρωταγωνιστικές φωνές

## Διανομή

## Συντελεστές

## Παραπομπές


## Εξωτερικοί σύνδεσμοι
* 

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2016
Κατηγορία:Ταινίες παραγωγής Illumination Entertainment
Κατηγορία:Ταινίες κινουμένων σχεδίων της Universal Pictures
Κατηγορία:Ταινίες παραγωγής Universal Pictures
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων
Κατηγορία:Αμερικανικές 3D ταινίες
Κατηγορία:3D ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες IMAX
Κατηγορία:Ταινίες κινουμένων σχεδίων του 2016
Το Μυστικό Βασίλειο του Δάσους

**Το Μυστικό Βασίλειο του Δάσους** (αγγλικά: **Epic**) είναι τρισδιάστατη αμερικανική ταινία περιπέτειας και κωμωδίας που παράγεται από τα Blue Sky Studios και διανέμεται από το 20th Century Fox.

## Πλοκή
Η ταινία αφηγείται τη μάχη μεταξύ των δυνάμεων του καλού, που προστατεύουν τη φύση, και του κακού, που θέλουν να την καταστρέψουν. Όταν μια έφηβη κοπέλα βρεθεί κατά μαγικό τρόπο σ’ αυτό το μυστικό σύμπαν, θα συμμαχήσει με ένα μπουλούκι μοναδικών και αστείων χαρακτήρων για να σώσει τον κόσμο τους ...αλλά και τον δικό μας.

## Παραπομπές


## Εξωτερικοί σύνδεσμοι

* 

Κατηγορία:Αμερικανικές ταινίες
Κατηγορία:Ταινίες του 2013
Κατηγορία:Ταινίες παραγωγής Blue Sky Studios
Κατηγορία:Ταινίες κινουμένων σχεδίων της 20th Century Fox
Κατηγορία:Ταινίες παραγωγής 20th Century Fox
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων
Κατηγορία:3D ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες κινουμένων σχεδίων του 2013
Ρίο 2

**Ρίο 2** (αγγλικά: **Rio 2**) είναι τρισδιάστατη αμερικανική ταινία περιπέτειας και κωμωδίας που παράγεται από τα Blue Sky Studios και διανέμεται από το 20th Century Fox.

## Πλοκή
Οι Μπλου, Τζούελ και τα τρία τους παιδιά ζουν την τέλεια ζωή στη μαγευτική πόλη του Ρίο Ντε Τζανέιρο. Όταν η Τζούελ αποφασίζει πως τα παιδιά της πρέπει να μάθουν να ζουν σαν αληθινά πουλιά, επιμένει πως όλη η οικογένεια πρέπει να μεταφερθεί στον Αμαζόνιο. Ο Μπλου προσπαθεί να ταιριάξει με τους νέους γείτονες και να προσαρμοστεί στη νέα καθημερινότητά του, ενώ παράλληλα αρχίζει να ανησυχεί για τη ζωή της Τζούελ και των παιδιών του μέσα στην άγρια φύση.

## Διανομή

## Ελληνική μεταγλώττιση

## Συντελεστές

## Παραπομπές


## Εξωτερικοί σύνδεσμοι

* 

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2014
Κατηγορία:Ταινίες παραγωγής Blue Sky Studios
Κατηγορία:Ταινίες κινουμένων σχεδίων της 20th Century Fox
Κατηγορία:Ταινίες παραγωγής 20th Century Fox
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων
Κατηγορία:Ταινίες με μουσική σύνθεση Τζον Πάουελ
Κατηγορία:3D ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες κινουμένων σχεδίων του 2014
Ρίο (ταινία, 2011)

Το **Ρίο** (αγγλικά: **Rio**) είναι μια αμερικανική κωμική μουσική ταινία περιπέτειας κινουμένων σχεδίων τρισδιάστατου υπολογιστή που παράγεται από το Blue Sky Studios και σκηνοθέτησε ο Κάρλος Σαντάνια. Ο τίτλος αναφέρεται στην πόλη του Ρίο ντε Τζανέιρο της Βραζιλίας, όπου διαδραματίζεται η ταινία και περιλαμβάνει τις φωνές των Τζέσι Άιζενμπεργκ, Αν Χάθαγουεϊ, Τζεμέιν Κλεμέντ, Λέσλι Μαν, Ροντρίγκο Σαντόρο, Τζορτζ Λόπεζ, Τζέιμι Φοξ και will.i.am. Αφηγείται την ιστορία του Μπλου, ενός εξημερωμένου αρσενικού μπλε μακάο, που μεταφέρεται στο Ρίο ντε Τζανέιρο για να ζευγαρώσει με ένα ελευθέρου πνεύματος θηλυκό μπλε μακάο, την Τζούελ. Οι δύο τους τελικά ερωτεύονται και μαζί πρέπει να ξεφύγουν από τον Νάιτζελ, ένα λευκό κοκατού-λαθρέμπορο. Το θεματικό τραγούδι, "Telling the World", ερμήνευσε ο Τάιο Κρουζ.

## Πλοκή
Η ταινία μας μεταφέρει στη μαγευτική πόλη του Ρίο Ντε Τζανέιρο και στο πλούσιο τροπικό δάσος της Βραζιλίας και έχει ως ήρωα τον Μπλου, έναν παπαγάλο τόσο σπάνιο που πιστεύει ότι είναι ο τελευταίος του είδους του. Όταν όμως ανακαλύπτει ότι υπάρχει κι άλλος σαν κι αυτόν- και μάλιστα θηλυκού γένους- αφήνει το βολικό κλουβί του στη μικρή πόλη της Μινεσότα και πετάει για το Ρίο. Αλλά, όπως αποδεικνύεται, ο οικόσιτος Μπλου και η εντελώς ανεξάρτητη παπαγαλίνα Τζούελ δεν δείχνουν να είναι φτιαγμένοι ο ένας για τον άλλον. Απροσδόκητα θα βρεθούν μαζί για να ζήσουν μια περιπέτεια-εμπειρία ζωής, κατά τη διάρκεια της οποίας μαθαίνουν πολλά για τη φιλία, την αγάπη, το θάρρος και τις προκλήσεις της ζωής.

## Καστ

* Τζέσι Άιζενμπεργκ: Μπλου
* Αν Χάθαγουεϊ: Τζούελ
* Λέσλι Μαν: Λίντα Γκάντερσον
* Ροντρίγκο Σαντόρο: Τούλιο Μοντέιρο
* Τζεμέιν Κλεμέντ: Νάιτζελ
* Τζορτζ Λόπεζ: Ραφαέλ
* Τζέιμι Φοξ: Νίκο
* will.i.am: Πέδρο
* Τζέικ Τ. Όστιν: Φερνάντο
* Κάρλος Πόνσε: Μαρσέλ
* Νταβί Βιέιρα: Αρμάντο
* Τζέφρι Γκαρσία: Τίπο
* Τρέισι Μόργκαν: Λουΐζ
* Φρανσίσκο Ράμος: Μάουρο
* Μπεμπέλ Ζιλμπέρτο: Εύα
* Τζέιν Λιντς: Αλίκη
* Γουάντα Σάικς: Χλόη

### Ελληνική μεταγλώττιση

* Δημήτρης Παπαδάτος: Μπλου
* Μαρίνα Τσιγονάκη: Τζούελ
* Μαρία Ζερβού: Λίντα Γκάντερσον
* Ηλίας Ζερβός: Τούλιο Μοντέιρο
* Φώτης Πετρίδης: Νίκο
* Σπύρος Ζουπάνος: Πέδρο
* Θανάσης Κουρλαμπάς: Νάιτζελ
* Νίκος Νίκας: Ραφαέλ
* Βασίλης Μήλιος: Λουΐζ
* Δημοσθένης Χαλκιόπουλος: Φερνάντο
* Λουκάς Φραγκούλης: Μαρσέλ
* Χρήστος Θάνος: Αρμάντο
* Αντίνοος Αλμπάνης: Τίπο
* Πέτρος Δαμουλής: Αρχηγός Μαρμοσέτων
* Βίκυ Νικολαΐδου: Εύα
Συμμετέχουν: Αγγελική Ζαμπούκου, Γιώργος Παπαδόπουλος, Μαρλέν Σαΐτη και Βίκυ Χάρρις

## Ερμηνεία

## Συντελεστές

## Παραπομπές


## Εξωτερικοί σύνδεσμοι

* 

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2011
Κατηγορία:Ταινίες παραγωγής Blue Sky Studios
Κατηγορία:Ταινίες κινουμένων σχεδίων της 20th Century Fox
Κατηγορία:Ταινίες παραγωγής 20th Century Fox
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων
Κατηγορία:Ταινίες με μουσική σύνθεση Τζον Πάουελ
Κατηγορία:3D ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες κινουμένων σχεδίων του 2011
Λόραξ (ταινία)

**Λόραξ** (αγγλικά: **The Lorax**) είναι τρισδιάστατη αμερικανική ταινία περιπέτειας και κωμωδίας που παράγεται από τα Illumination Entertainment και διανέμεται από το Universal Pictures.

## Παραπομπές


## Εξωτερικοί σύνδεσμοι

* 

Κατηγορία:Αμερικανικές ταινίες
Κατηγορία:Ταινίες του 2012
Κατηγορία:Ταινίες παραγωγής Illumination Entertainment
Κατηγορία:Ταινίες κινουμένων σχεδίων της Universal Pictures
Κατηγορία:Ταινίες παραγωγής Universal Pictures
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων
Κατηγορία:Αμερικανικές 3D ταινίες
Κατηγορία:Ταινίες με μουσική σύνθεση Τζον Πάουελ
Κατηγορία:3D ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες IMAX
Κατηγορία:Ταινίες κινουμένων σχεδίων του 2012
Γκραν Πρι Στυρίας 2020 (Φόρμουλα 1)

Το **Γκραν Πρι Στυρίας 2020**, λόγω της πανδημίας του COVID-19 που είχε ως αποτέλεσμα την αναβολή/ακύρωση προηγούμενων αγώνων, ήταν ο 2ος αγώνας στο Παγκόσμιο πρωτάθλημα Φόρμουλα 1 (2020) και διέξηχθη στην πίστα Red Bull Ring στην Στυρία της Αυστρίας το τριήμερο 10-12 Ιουλίου 2020. Ο αγώνας αποτέλεσε τον 2ο συνεχόμενο που διεξάγεται στην συγκεκριμένη πίστα μετά το Γκραν Πρι Αυστρίας 2020 που διεξήχθη μια βδομάδα νωρίτερα όμως του δόθηκε διαφορετική ονομασία.

## Πρόγραμμα τριημέρου

## Ελαστικά

## Συμμετέχοντες και επιλεγμένα ελαστικά

Εδώ βλέπετε ποιοι οδηγοί θα συμμετάσχουν στον αγώνα και ποια ελαστικά έχουν διαλέξει για το τριήμερο.

## Ελεύθερα δοκιμαστικά

### Free Practice 1 (FP1)
Στα πρώτα δοκιμαστικά της Παρασκευής, στις 10 Ιουλίου 2020, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

### Free Practice 2 (FP2)

Στα δεύτερα δοκιμαστικά της Παρασκευής, στις 10 Ιουλίου 2020, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

### Free Practice 3 (FP3)

Τα τρίτα δοκιμαστικά ήταν προγραμματισμένα για το Σάββατο 11 Ιουλίου στις 12:00 τοπική ώρα όμως ακυρώθηκαν λόγω έντονης βροχώπτωσης. 

## Κατατακτήριες δοκιμές

Οι κατατακτήριες δοκιμές έλαβαν μέρος το Σάββατο 11 Ιουλίου. Την Pole Position κέρδισε ο Λιούις Χάμιλτον με τον Μαξ Φερστάπεν να συμπληρώνει την 1η σειρά της εκκίνησης. 

**Έντονοι χαρακτήρες**&nbsp;- Pole position*Πλάγιοι χαρακτήρες*&nbsp;- Ταχύτερος γύρος κάθε Q

## Αγώνας

Ο αγώνας διεξήχθη την Κυριακή 12 Ιουλίου 2020.

### Ποινές

Εδω παρουσιάζονται οι ποινές που δέχθηκαν οι οδηγοί πριν την έναρξη των αγώνων.

### Τελική κατάταξη

&nbsp;– Συμπεριλαμβάνεται και 1 πόντος για τον ταχύτερο γύρο του αγώνα.

### Βαθμολογίες μετά τον αγώνα

;Βαθμολογία οδηγών

;Βαθμολογία κατασκευαστών

 

* **Σημείωση**: Και στις δύο βαθμολογίες αναγράφονται μόνο οι πέντε πρώτοι.

## Παραπομπές


Κατηγορία:Παγκόσμιο πρωτάθλημα Φόρμουλα 1 το 2020
Κατηγορία:Αθλητισμός στην Αυστρία
Κασντί Μερμπάχ

Ο **Κασντί Μερμπάχ** (, 16 Απριλίου 1938 – 21 Αυγούστου 1993) ήταν Αλγερινός πολιτικός που διετέλεσε αρχηγός της κυβέρνησης μεταξύ 5 Νοεμβρίου 1988 και 9 Σεπτεμβρίου 1989 όταν ήταν μέλος του Εθνικού Απελευθερωτικού Μετώπου. Δολοφονήθηκε στις 21 Αυγούστου 1993. 

## Βιογραφία
Κατά τη διάρκεια της δεκαετίας του 1970 και στις αρχές της δεκαετίας του 1980, ήταν επικεφαλής της Sécurité Militaire, της κρατικής υπηρεσίας πληροφοριών της Αλγερίας. Πριν από τις ταραχές του Οκτωβρίου 1988 είχε υπηρετήσει ως Υπουργός Γεωργίας και έπειτα Δημόσιας Υγείας, και τον επόμενο μήνα διορίστηκε Πρωθυπουργός. Ωστόσο, κατά τη διάρκεια της θητείας του είχε μια ολοένα και πιο δύστροπη σχέση με τον Πρόεδρο Τσαντλί Μπεντζεντίντ και παύθηκε από το αξίωμα τον Σεπτέμβριο του 1989. 

Η δημόσια κριτική για τον Μπεντζεντίντ οδήγησε στην απομόνωση του στο Εθνικό Απελευθερωτικό Μέτωπο, και τον Οκτώβριο του 1990 εγκατέλειψε το κόμμα για να σχηματίσει το Αλγερινό Κίνημα Δικαιοσύνης και Ανάπτυξης, γνωστό με το ακρωνύμιο "MAJD", που σημαίνει «δόξα» στα αραβικά. Ωστόσο, το κόμμα απέτυχε να λάβει έδρες στις κοινοβουλευτικές εκλογές του 1991, τα αποτελέσματα των οποίων ακυρώθηκαν μετά από στρατιωτικό πραξικόπημα. Ο Μερμπάχ φαινόταν ως σχετικά μετριοπαθής πολιτικός και προσπάθησε (κρυφά και ανοιχτά) να βοηθήσει στην εξεύρεση λύσης για τον εμφύλιο πόλεμο της Αλγερίας που ακολούθησε το πραξικόπημα. Μεγάλος αριθμός αναλυτών αποδίδει τη δολοφονία του στο παρελθόν του στις υπηρεσίες ασφαλείας και τα πολλά κρατικά μυστικά που είχε, εκτός από την φαινομενική μέτρια στάση που είχε υιοθετήσει όσον αφορά την αντιμετώπιση των ισλαμιστικών κινημάτων, ιδιαίτερα του Ισλαμικού Μετώπου Σωτηρίας που επέλεξαν την ένοπλη σύρραξη. 

## Παραπομπές


Κατηγορία:Πρωθυπουργοί της Αλγερίας
Lloyd's List

Το **Lloyd's list** είναι ένα από τα μεγαλύτερα και παλαιότερα ναυτιλιακά περιοδικά, με τις πρώτες εκδόσεις να χρονολογούνται το 1734, με νέες εκδόσεις κάθε εβδομάδα. Μετά το 2013, άρχισε να ανανεώνει τις εκδόσεις της σε πραγματικό χρόνο, στο διαδίκτυο.

## Ιστορικό

Η πρώτη μορφή του καταλόγου Lloyd's List εκτιμάται από ορισμένους ότι ξεκίνησε το 1692, αν και αυτό αμφισβητείται.

Ο Τόμας Τζέμσον κληρονόμησε το Lloyd's Coffee House το 1727 και ίδρυσε τη γνωστή σήμερα Lloyd's List όταν ξεκίνησε μια εβδομαδιαία έκδοση ναυτιλιακών πληροφοριών.

Από το 2013, η Lloyd's List άρχισε να δημοσιεύεται μόνο σε ψηφιακή μορφή, καθώς διαπιστώθηκε ότι λιγότερο από το 2% των πελατών χρησιμοποιούσαν την έντυπη έκδοση.

Το 2022, η Informa πούλησε τη Lloyd's List στην Montagu Private Equity.

## Βραβεία

Κάθε χρόνο, η Lloyd's List απονέμει βραβεία σε οργανισμούς αλλά και πρόσωπα για την προσφορά τους στην ναυτιλιακή βιομηχανία. To 2020, ακυρώθηκαν πολλές τελετές λόγω της παρουσίας του covid-19.

## Εξωτερικοί σύνδεσμοι
* "The Lloyd's List Magazine"
* One Hundred People 2023: Industry influencers adjust outlook as the difficult detail kicks in
* Greek Shipping Awards

## Παραπομπές


Κατηγορία:Περιοδικά με τόπο έκδοσης το Ηνωμένο Βασίλειο
Κατηγορία:Ναυτιλία